b"\n_START_ARTICLE_\nHerluf Forchhammer\n_START_PARAGRAPH_\nHerluf Forchhammer (1875\xe2\x80\x931958) oli taani ehitusinsener, kes oli aastail 1910\xe2\x80\x931922 rahvusvaheliselt tuntud inseneri- ja ehitusfirma Christiani & Nielsen'i projekteerimisosakonna peainsener. Tema ajal t\xc3\xb6\xc3\xb6tas tema osakond v\xc3\xa4lja Tallinna vesilennukite angaaride projekti, kus katusekonstruktsioonis kasutati koorikbetooni, mis oli toona \xc3\xbcks varasemaid raudbetoonkoorikuid maailmas._NEWLINE_Noore insenerina Forchhammeri alluvuses t\xc3\xb6\xc3\xb6tanud Ove Arup pidas Forchhammeri edu saladuseks firmasisest aktiivset kommunikatsiooni: vahetati operatiivselt huvitavate ja probleemsete projekteerimist\xc3\xb6\xc3\xb6de tehnilisi aruandeid ning informatsiooni uute arvutusmeetodite kohta."